རྒྱའི་བརྡ་སྤྲོད་དུ་བྱ་བའི་མིང་གང་ཞིག་ཕན་ཚུན་འབྲེལ་བ་ཡོད་པའི་དོན་མི་འདྲ་བ་གཉིས་སམ་གཉིས་ཡན་ཆད་སྟོན་པའི་རིགས་མང་།རྒྱ་བོད་སྐད་གཉིས་ལ་མཚོན་ན།དོན་རྐྱང་མའི་མིང་ནི་ཉུང་ཤས་དང་དོན་དུ་མར་འཇུག་པའི་མིང་ནི་མང་ཤོས་ཡིན་ལ།ལོ་ཙཱའི་སྐབས་སུ་དོན་དུ་མ་ཅན་གྱི་མིང་ཡིག་སྒྱུར་བྱེད་པ་ནི་ཅུང་དཀའོ།།དེ་ཡང་གཙོ་བོ་དོན་རྟོགས་དཀའ་སླའི་དབང་གིས་ཡིན་ཏེ།དོན་རྐྱང་མའི་མིང་ལ་རྒྱུན་པར་གོ་ཚུལ་གཅིག་ལས་མེད་པས།དོན་དེ་ཉིད་རྟོགས་རྗེས་སྤྱིར་བཏང་ཐད་སྒྱུར་བྱས་ཆོག་མོད།དོན་དུ་མའི་མིང་ནི་ཚིག་བབ་དང་བསྟུན་ནས་གོ་ཚུལ་སྣ་ཚོགས་ཤིག་ཡོད་པས།དོན་དེ་དག་རེ་རེ་བཞིན་ཤེས་རྗེས་ད་གཟོད་སྐབས་བསྟུན་མཐུན་སྒྱུར་བྱེད་དགོས་པ་ཡིན།ལྷག་པར་དུ་རྒྱ་བོད་སྐད་གཉིས་ཀྱི་དོན་དུ་མའི་མིང་གི་གྲུབ་ཚུལ་ལ་ཁྱད་ཆེ་བ་དང་།རྒྱའི་དོན་དུ་མ་ཅན་གྱི་མིང་གི་འཇུག་ཡུལ་ནི་སྤྱིར་བཏང་ཤིན་ཏུ་རྒྱ་ཆེ་བས་ཕལ་ཆེར་བློར་ཤོང་དཀའ་བ་ཞིག་སྟེ།དེ་ལས་མང་ཆེ་བར་སྒྲ་ཚིག་རྐྱང་སྦྲགས་གཉིས་ཀྱི་སྐབས་སུ་ཉུང་ན་དོན་བཅུ་ཙམ་དང་།མང་ན་དོན་བརྒྱ་ཕྲག་ལྷག་ཡོད།དཔེར་ན།ཞེས་པའི་བྱ་ཚིག་འདི་ལ་མཚོན་ན་རྒྱ་ཡིག་ཚིག་མཛོད་ནང་དུ་ནང་དོནལྷག་འདུས་ཡོད།ལོ་ཙཱའི་གོ་རིམ་ཁྲོད་དུ་ཐོག་མར་མ་ཡིག་གི་ནང་དོན་ལ་གོ་བ་ལེན་དགོས་པ་དང་།མ་ཡིག་གི་བསྟན་དོན་ལ་གོ་བ་ཡང་དག་པ་ཞིག་ཡོད་པའི་རྨང་གཞིའི་སྟེང་ནས་སྒྱུར་བྱེད་ཡིག་རིགས་ཀྱིས་དེའི་བསྟན་དོན་ཡང་དག་པ་དང་ཇི་བཞིན་དུ་ཕབ་སྒྱུར་བྱས་པ་ཡིན་པས།མ་ཡིག་གི་ནང་དོན་ལ་གོ་བ་ནོར་ཚེ་འགྱུར་ཡིག་ལའང་ནོར་འཁྲུལ་འབྱུང་བ་ནི་སྨྲོས་མ་དགོས་པ་ཞིག་ཡིན།དེའི་རྐྱེན་གྱིས་བསྒྱུར་བའི་ཁྲོད་ཀྱི་དོན་དུ་མ་ལ་འཇུག་པའི་བྱ་ཚིག་གི་དོན་གསལ་པོ་ཞིག་ཤེས་རྒྱུ་གལ་ཆེ་བ་ཡིན།སྤྱིར་རྒྱ་ཡིག་གི་བྱ་ཚིག་གཅིག་དོན་དུ་མར་འཇུག་པའི་གནས་ཚུལ་མང་བ་དང་དེའི་ཤོང་ཚད་ཀྱང་མང་བའི་རྐྱེན་གྱིས་ཡིག་སྒྱུར་གྱི་ཀོ་རིམ་ཁྲོད་ཐད་ཀར་རྒྱ་ཡིག་གི་བྱ་ཚིག་དེའི་དོན་དང་ཁ་གཏད་པའི་བོད་ཡིག་གི་བྱ་བའི་མིང་ངམ་བྱ་ཚིག་གཅིག་ཏུ་རྟོགས་པ་ནི་ཤིན་ཏུ་དཀའོ།།